Wopisowanje
Kak hodźa so stawizny wožiwić?
Hižo někotre lěta wudawa Budyski fotograf Jürgen Maćij wobrazowe zwjazki z čornoběłymi fotografijemi łužiskich fotografow. Wustajeńca w Budyskim Serbskim muzeju běše za Ludowe nakładnistwo Domowina nastork rjad dale wjesć a wobrazowej zwjazkaj z historiskimi fotografijemi Łužicy wot spočatka hač do 1930tych lět wudać. Prěni zwjazk z titulom »Wotmolowane – Mit Licht gemalt« wěnuje so Hornjej Łužicy a tamna kniha z titulom »Wótmólowane – Mit Licht gemalt« Delnjej Łužicy.
Štó drje su wone wosoby na starych fotografijach? Što wěmy wo nich a wo zwobraznjenych podawkach? Njezadźiwa, zo su stare fota wosebje powabne, wšako je na nich zwěčnjeny čwak časa, kotrehož koło je so wjerćeć přestało.
Wobaj zwjazkaj wobswětlujetej na zakładźe mnohich nazornych motiwow, kak je so serbski moment we fotowych stawiznach Łužicy wujewił.
szl_Latn slk_Latn szl_Latn szl_Latn szl_Latn